Správa Komisie o uplatňovaní smernice Rady 99/36/ES o prepravných tlakových zariadeniach Členskými štátmi /* KOM/2005/0415 v konečnom znení */





Brusel 9.9.2005 KOM(2005) 415 konečné znenie SPRÁVA KOMISIE O UPLATŇOVANÍ SMERNICE RADY 99/36/ES O PREPRAVNÝCH TLAKOVÝCH ZARIADENIACH ČLENSKÝMI ŠTÁTMI OBSAH 1. SMERNICA 99/36/ES 3 2. ČLÁNOK 4 SMERNICE 99/36/ES 4 3. UPLATŇOVANIE ČLÁNKU 4 ČLENSKÝMI ŠTÁTMI 4 4. IMPLEMENTÁCIA ČLÁNKU 4 ČLENSKÝMI ŠTÁTMI 4 5. ZÁVERY A ODPORÚČANIA 5 PRÍLOHA: ZHRNUTIE UPLATŇOVANIA A IMPLEMENTÁCIE ČLÁNKU 4 SMERNICE 99/36/ES ČLENSKÝMI ŠTÁTMI 6 SPRÁVA KOMISIE O UPLATŇOVANÍ SMERNICE RADY 99/36/ES O PREPRAVOVATEĽNÝCH TLAKOVÝCH ZARIADENIACH ČLENSKÝMI ŠTÁTMI 1. SMERNICA 99/36/ES Smernica Rady 99/36/ES z 29. apríla 1999[1] o prepravných tlakových zariadeniach v znení zmien a doplnení[2], je aktom podľa „nového prístupu” vzhľadom na reguláciu, ktorá zahŕňa certifikáciu týchto zariadení. Cieľom smernice je zvýšiť bezpečnosť prepravných tlakových zariadení vo vnútrozemskej doprave nebezpečného tovaru a zabezpečiť voľný pohyb týchto zariadení v rámci Spoločenstva, vrátane ich uvedenia na trh a ďalšie použitie. V prílohách IV a V k smernici 99/36/ES sa stanovujú osobitné certifikačné postupy nových a existujúcich zariadení, ktoré zahŕňajú: - posudzovanie zhody nových prepravných tlakových zariadení, - opätovné posúdenie zhody a pravidelné kontroly existujúcich prepravných tlakových zariadení. V smernici sa následne stanovuje, že iba určité kontrolné orgány akreditované príslušnými národnými orgánmi sú splnomocnené na certifikovanie zariadení podľa týchto certifikačných postupov. Posúdenie zhody a opätovné posúdenie zhody bežne vykonáva notifikačný orgán . Posúdenie zhody s cieľom uviesť na trh nové zariadenie na domáci trh určitého členského štátu a pravidelné kontroly však môže vykonávať schválený orgán . V prílohách I, II a III k smernici sa stanovujú minimálne kritériá, ktoré musia byť splnené notifikačnými a schválenými orgánmi. V prílohe VII k smernici sa špecifikuje, že zariadenie je opatrené pi-značkou ako znakom certifikácie. Členské štáty mali prijať a uverejniť vnútroštátne právne predpisy potrebné na dosiahnutie súladu s touto smernicou najneskôr do 1. decembra 2000. Členské štáty tiež mali prijať ustanovenia potrebné na uplatňovanie smernice najneskôr do 1. júla 2001, ale toto časové obmedzenie bolo pre určité zariadenie predĺžené. Dátum implementácie pre tlakové nádoby, plynové fľaše a cisterny na prepravu nebezpečného tovaru bol zmenený na 1. júl 2005 rozhodnutím Komisie z 18. júla 2003[3]. 2. ČLÁNOK 4 SMERNICE 99/36/ES V článku 4 smernice 99/36/ES sa stanovujú osobitné ustanovenia pre uvedenie prepravných tlakových zariadení na domáci trh určitého členského štátu. Podľa článku 4, členské štáty môžu na svojom území uviesť na trh, prepravovať a prevádzkovať nádoby, ktorých zhodu posúdil schválený orgán . V článku 4 ods. 5 sa konštatuje, že Komisia musí od 1. júla 2004 monitorovať a hodnotiť účinky článku 4 a informovať o tom Radu a Európsky parlament. V júli 2004 sa na tento účel konal prieskum v členských štátoch. Komisia požiadala členské štáty, aby jej poskytli informácie o uplatňovaní a implementácii článku 4 na svojom území. Všetky členské štáty okrem Grécka požadované informácie zaslali. Kľúčovými bodmi prieskumu boli dve otázky týkajúce sa uplatňovania a implementácie článku 4: 1. „Povoľujete [členský štát] na Vašom území uvádzanie na trh, prepravu a možnosť prevádzkovať nádoby, ktorých zhodu posúdil schválený orgán tak, ako sa povoľuje v článku 4 ods. 1? Ak áno, uveďte prosím príslušný článok vašich právnych predpisov a uveďte, ktoré moduly posúdenia zhody týchto schválených orgánov sa používajú, ak sú iné ako tie, ktoré sú uvedené v článku 4 ods. 4.“ 2. „Bol niektorý subjekt požiadaný, aby zastával funkciu schváleného orgánu za účelom uvádzania uvedených nádob na domáci trh?“ Koľko z týchto subjektov bolo uznaných ako schválený orgán na tento účel?“ Odpovede členských štátov na tieto otázky sú zhrnuté v prílohe k tejto správe. 3. UPLATŇOVANIE ČLÁNKU 4 ČLENSKÝMI ŠTÁTMI Odpovede na prvú otázku ukazujú, že veľa členských štátov nevyužíva možnosť, ktorú im poskytuje článok 4. Desať členských štátov (Belgicko, Francúzsko, Holandsko, Írsko, Litva, Maďarsko, Malta, Slovinsko, Spojené kráľovstvo a Taliansko) sa rozhodlo využiť túto možnosť. 14 členských štátov sa však rozhodlo túto možnosť nevyužiť (Grécko nezaslalo odpovede). 4. IMPLEMENTÁCIA ČLÁNKU 4 ČLENSKÝMI ŠTÁTMI Odpovede na druhú otázku ukazujú, že praktická implementácia článku 4 sa sotva začala. Zatiaľ čo 10 členských štátov sa rozhodlo ponúkanú možnosť v článku 4 využiť, iba Litva, Maďarsko a Slovinsko zaznamenali žiadosti o uznanie niektorých schválených orgánov. Ani jeden žiadateľ však doteraz nezískal uznanie. 5. ZÁVERY A ODPORÚČANIA Väčšina členských štátov sa rozhodla nevyužiť možnosť, ktorú im poskytuje článok 4 smernice 99/36/ES vo svojich vnútroštátnych právnych predpisoch. Inými slovami, väčšina členských štátov nepovoľuje, aby shcválené orgány vykonávali posúdenie zhody na uvedenie nových prepravných tlakových zariadení na domáci trh. Okrem toho v členských štátoch, ktoré využili možnosť, ktorú im poskytuje článok 4, sa praktická implementácia sotva začala. Iba Litva, Maďarsko a Slovinsko zaznamenala žiadosti o uznanie schválených orgánov, ale ešte žiaden nebol uznaný. Vzhľadom na to, že implementácia smernice je do 1. júla 2005 stále iba čiastočná, konečné závery a odporúčania o článku 4 sa zohľadnia po tomto dátume, t. j. po tom, ako sa smernica bude plne uplatňovať na všetky prepravovateľlné tlakové zariadenia (vrátane tlakových nádob, plynových fliaš a cisterien na prepravu nebezpečného tovaru). Komisia sa bude týmto prípadom zaoberať, potom čo členské štáty získajú skúsenosti o plnom uplatňovaní smernice. PRÍLOHA ZHRNUTIE UPLATŇOVANIA A IMPLEMENTÁCIE ČLÁNKU SMERNICE 99/36/ES ČLENSKÝMI ŠTÁTMI ČLENSKÉ ŠTÁTY | Odpoveď na prvú otázku | Odpoveď na druhú otázku | BELGIQUE - BELGIË (Belgicko) | ÁNO | NIE | CESKA REPUBLIKA (Česká republika) | NIE | NIE | DANMARK (Dánsko) | NIE | NIE | DEUTSCHLAND (Nemecko) | NIE | NIE | EESTI (Estónsko) | NIE | NIE | ELLAS (Grécko) | - | - | ESPAŃA (Španielsko) | NIE | NIE | FRANCE (Francúzsko) | ÁNO | NIE | IRELAND (Írsko) | ÁNO | NIE | ITALIA (Taliansko) | ÁNO | NIE | KYPROS (Cyprus) | NIE | NIE | LATVIJA (Lotyšsko) | NIE | NIE | LIETUVA (Litva) | ÁNO | ÁNO (ešte nie je žiaden schválený) | LUXEMBOURG (Luxembursko) | NIE | NIE | MAGYAROSZÁG (Maďarsko) | ÁNO | ÁNO (ešte nie je žiaden schválený) | MALTA (Malta) | ÁNO | NIE | NEDERLAND (Holandsko) | ÁNO | NIE | ÖSTERREICH (Rakúsko) | NIE | NIE | POLSKA (Poľsko) | NIE | NIE | PORTUGAL (Portugalsko) | NIE | NIE | SLOVENIJA (Slovinsko) | ÁNO | ÁNO (ešte nie je žiaden schválený) | SLOVENSKO (Slovensko) | NIE | NIE | SUOMI (Fínsko) | NIE | NIE | SVERIGE (Švédsko) | NIE | NIE | UNITED KINGDOM (Spojené kráľovstvo) | ÁNO | NIE | [1] Ú. v. ES L 138, 1.6.1999, s. 20. [2] Smernica 99/36/ES zmenená a doplnená na prispôsobenie príloh technickému pokroku smernicou Komisie 2001/2/ES zo 4. januára 2001 (Ú. v. ES L 5, 10.1.2001, s.4) a ؀ࠄࠆࠈࠊࡊࡌࡎ࡚࡬ࡰࡴࢀ࢈ࢊࢦࢨࢪࣦ࣮ࣨ࣪࣬ऎৄ৆৐৘২smernicou Komisie 2002/50/ES zo 6. júna 2002 (Ú. v. ES L 149, 7.6.2002, s.28). [3] Ú. v. EÚ L 183, 22.7.2003, s. 45.